section_heading: Radnja
paragraph_text: Dok Tony ruča s Johnnyjem Sackom, Carmineom i oslobođenim Angelom Garepeom, Carmine doživi moždani udar te ga odvoze u Bolnicu sv. Vincenta. Johnny obavještava Little Carminea. U bolnici, Johnny podsjeća Tonyja da nije zaboravio njihov dogovor iz prošle godine koji bi mogla spriječiti trenutačna situacija. Johnny odglumi zabrinutost za Carminea.